**Skolebestyrelsesmøde**

**Onsdag den 2. februar 2022 kl. 16.30 - 18.30**

**Virtuelt Teams**

|  |  |
| --- | --- |
| **Deltagere:** Karina Gottlieb – forælder (Formand)Morten Sterling – forælder (sup)Stefan Wilkens – Eksternt medlem fra Skellerup**Medarbejdere:**Rasmus K. Jacobsen– TR pædagoger medarbejderrepræsentantDavid Wulf Andersen – Viceskoleleder og referentMiguel Svane - Skoleleder**Der var afbud fra:** Jeppe Dørup – TR lærere og medarbejderrepræsentantBo Rasmussen – forælder Henriette Winther – forælderHenrik Bo Berggren - forælderJette Haunstrup – forælder Nathja – suppleant, er udtrådt pga. fraflytning**DAGSORDEN:** |  |

1. **Nyt fra Skoleleder, Formanden og Skellerup.**
* ***Visitationstal 2022***
* ***Suppleant til Bestyrelsen?***
* ***Nyt fra Netværk Forældre Specialskoler***

Miguel fortalte at hovedvisitationen for det kommende skoleår nu er overstået – vi får syv nye elever fra Nyborg Kommune, hvilket betyder at vi starter skoleåret med minimum 53 Nyborg-elever.

På personalefronten mister vi Jeppe, der har fået fuld ansættelse i DLF, hvor han skal være ude på fronten og hjælpe med at implementere lærernes arbejdstidsaftale. Jeppe er lærer i vores Videncenter, hvor han, med sin enorme erfaring og faglige viden, bliver svær at erstatte. Jeppe har desuden i mange år været lærernes TR og en yders kompetent samarbejdspartner for ledelsen.

Skolens samlede personale tager på pædagogisk weekend fredag d. 4. marts til lørdag d. 5. I den forbindelse slutter skoledagen kl. 12 for at arrangementet kan lade sig gøre. Bestyrelsen bakker op om dette.

Karina har god kontakt til Netværk for Specialskoler og har tilbudt at der kan holdes samling her hos os.

Stefan fortæller at alt er stille i Skellerup – planlagte arrangementer er lagt ned og man venter på bedre tider. Der ses frem til diverse sommerarrangementer.

1. **Status på corona restriktioner og elevernes og personalets hverdag.**

Testindsatsen på skolen fortsætter formegentlig februar måned med. Vi prøver at lave kombinationen af få restriktioner og kloge løsninger!

Vi har nu godt tyve medarbejdere der har haft Corona og mere end halvdelen af eleverne, så indenfor en nær fremtid tror vi på at spredningen af smitte falder.

Der er pres på løsningen af de daglige opgaver, da der hele tiden er medarbejdere syge eller hjemme med syge børn. Vi prøver at løse situationen så godt som muligt, med fokus på kendte voksne i klasserne når de faste mangler.

1. **Udslusning af elever (bilag Samarbejdsfolder)**

***Status på arbejde med aftaler og koncepter og folder (David).***

***Kommentarer til Samarbejdsfolder og udslusning.***

Punktet er udsat til næste møde, hvor der forhåbentlig er flere deltagende forældre.

1. **Regnskab 2021 til godkendelse (bilag regnskab)**

Vores økonomi ser godt ud, med et lidt større overskud end forventet og ønsket, på omtrent 800.000 kr.. Den gode økonomi giver os mulighed for at konvertere nogen af de tidsbegrænsede stillinger til faste stillinger. Miguel understreger at der ikke bliver ændret på klassekvotienter i de kommende år. Der vil fremadrettet være fokus på at få brugt vores økonomi **i** budgetåret til ansættelser, da bestyrelsen holdning er at det først og fremmest er det, der skaber udvikling for eleverne.

Bestyrelsen godkendte regnskabet.

1. **Nyt om indsatsområde ”Elevernes fritidsfællesskaber”**

Der er sket en udskiftning to ledere på Ungdomsskolen, så vi skal have etableret samarbejdet på ny, hvilket vi ikke er bekymrede for.

Vi skal i god tid have lavet aftaler om ”indslusningshold” til den kommende sæson. Ligeledes ligger en ”støttet opstart” i klubberne som en opgave vi skal have gang i.

Vi deltager i kommunens Forårsfestival med rigtig mange elever i år. Dette er en dag for Nyborgs 7. klasser, hvor forskellige foreninger kommer og laver aktiviteter for børnene. Vi har her en oplagt mulighed for at motivere elever til at afprøve sig selv i foreningslivet.

Vi skal i gang med et samarbejdsprojekt med bokseklubben i Nyborg, der har gode erfaringer med at invitere unge med brug for særlig støtte, ind i klubben. Vi har vores superpædagog, Ole, som mand på projektet.

Vi vil gerne skrue op for samarbejdet med SSP, med henblik på at få styrket støtten til de unge der bevæger sig tæt på kanten i forhold til eksempelvis misbrug og kriminalitet. Vi har vores egen pædagog, Ole, på et særligt støtteprojekt for de af vores unge i denne gruppe.

I disse uger er vores 8. og 9. klasser i Brobygning. Det er en aktivitet der kræver en stor indsats fra lærere og pædagoger – men det er absolut det hele værd! Det er vigtigt at vores elever daner sig et billede af, og motiveres af mulighederne efter Nyborg Heldagsskole.

”Sidste skoledag” arrangeres af Ungdomsskolen og bliver et alkoholfrit eftermiddagsarrangement, formegentlig d. 20. maj. Der skal findes et andet navn end ”Sidste skoledag”, da eleverne faktisk skal komme i skole frem til afgangsprøverne.

Vi er ved at undersøge hvordan vores elever bedst deltager i fællesarrangementet og hvordan vi fejrer dem her på skolen.

1. **Åben Hus dag lørdag 30. april**
* ***Første brainstorming på ramme for dagen, herunder evt. Årsmøde på dagen. Forældrenes og borgernes ønske for dagen?***

Det er tanken at Bestyrelsen er tilgængelig på dagen, samt at Årsmøde og valg til bestyrelsen programsættes. Ledelsen laver et forarbejde for at finde interesserede forældre.

Borgerne fra Skellerup inviteres på FaceBook og ved opsætning af plakater i lokalområdet.

Punktet tages op igen på næste møde.

1. **Evt.**

Næste møde er flyttet fra 7. april til i stedet 6. april.

På dette møde fokus på:

Åben Hus dagen.

Budget 22.